Mîrektiya Soran
Ji bo maneyên din li Soran binêre. Keyaniya Soran, Mîrîtiya Soran (1399 - 1836) yek ji dewletên dîrokî yên kurdan e. Nêzîkî 500 sal berdewamkiriye. Paytextê vê keyaniyê bajarê Rewandizê bûye. Damezrêner û yekemîn keyê wê Hêja Kolos e.). Di dema keyê bi navê Mîr Soran de keyanî bipêşketiye ku Mîr Soran ji aliyê diya xwe ve ji malbata desthilatdar bûye. Tê zanîn ku bi qasî demekê ji ber nakokiyan diya wî Keybanû Gelayroj Xanimê desthilatî kiriye. Zimanê dewletê zaravayê soranî bûye ku tê gotin peyva "Soran" ji navê key Mîr Soran derketiye. Beriya wê ji zaraveyê soranî re kurdî xwarû dihatibûye gotin. Hin jî dibêjin "Soran" tê wateya "Cihê, welatê sor, soran" ku ji ber xwekirinên gel ên rengê sor derketiye. Keyaniya Soran gelek caran bi împeratoriya Osmanî re şer kiriye. Di sala 1836an de desthilatdariya binemala Kolos têkçûye û dawî li împeratoriyê hatiye.